How to write a Memory Scanner using C# - CodeProject 12,702,980 members (30,955 online)
Last Visit: 31-Dec-99 19:00 Last Update: 24-Jan-17 9:51Refresh« Prev1234 Next » Plaasmoorde!!!!! Farm Murders!!!!! - Page 43 - Stormfront
Page 43 of 673 « First < 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 93 143 543 > Last »
10-04-2006, 04:57 AM #421
‘Net drie slapies dan sien ek weer vir pappa’
(Pietersburg). – “Nog net drie slapies dan sien ek my pappa weer.”
Dít was die woorde van Chane Kleynhans (5) toe sy gehoor het haar veiligheidswag-pa word Vrydag in die stad in Limpopo begrawe.
Mnr. Dirk Kleynhans (28) is een van vier wagte wat verlede week ’n wrede dood gesterf het toe ’n bende rowers hulle op ’n verlate pad tussen Marken en Baltimore, in die Waterbergstreek van Limpopo vermoor het. Hulle was onderweg om geld by ’n bank in Lephalale (Ellisras) te gaan aflewer.
Me. Colette Kleynhans het gister gehoor sy is nie swanger met die egpaar se eerste kind nie.
Chane is uit ’n vorige huwelik van Kleynhans gebore.
“Dit is nog ekstra hartseer dat ek nie swanger is nie. My man wou so graag dat ons ’n baba gehad het,” het me. Kleynhans gister gesê. “Boonop dink Chane sy gaan haar pa weer by die begrafnis sien. Dit is so erg . . . ”
Haar broer, mnr. Armand Austin, wat ook ’n veiligheidswag by SBV se tak in Polokwane is, is een van vele veiligheidswagte wat nie wil teruggaan werk toe nie. Volgens hulle word daar nie genoeg gedoen om hulle te beskerm nie.
Beeld het verneem meer as tien veiligheidswagte het bedank sedert die rooftog waarin Kleynhans, mnre. Marcus Malete (25), Hennie Botha (21) en Deon Stein (20) dood is. Mnr. Johan Smit, ’n bestuurder van SBV in Polokwane was gister nie vir kommentaar hieroor beskikbaar nie.
Botha, Malete en Kleynhans was vasgekeer in ’n brandende geldwa wat deur ’n bende rowers aan die brand gesteek is. Stein is deur ’n boer, mnr. Neels Hennop, uit die geldwa gered, maar is vermoedelik aan rookinaseming dood. Die families van die wagte het almal boonop van hul geliefdes se dood gehoor voordat die veiligheidsmaatskappy hulle ingelig het.
Twee van die veiligheidswagte word oormôre begrawe. Botha word om 11:00 uit die Hervormde Kerk in Polokwane begrawe.
Kleynhans word om 13:00 uit die Volle Evangelie Kerk in Ladanna in die stad begrawe.
Malete word Saterdag in Seshego begrawe. Sy familie wil egter nie met die media praat nie.
Stein word vermoedelik volgende week begrawe.
10-04-2006, 05:23 AM #422
Dorp woedend ná moord
PAUL ROUX. – Die eerste moord in 14 jaar op dié dorp het die gemeenskap op sy knieë. Al wat die mense nou ken, is woede en vrees.
Op sy knieë, met sy hande voor hom vasgemaak, is die verwurgde mnr. Fanie Schoeman (74), afgetrede boer van die plaas Rietpoort, vasgemaak met drade en toue aan ’n paal in sy motorhuis gekry.
Sy vrou, Christie (74), is so erg met ’n hamer geslaan dat sy haar oog verloor en haar wangbeen gebreek het.
Sy is steeds in ’n Bethlehemse hospitaal.
Konst. Christopher Mophiring, polisiewoordvoerder, sê dit is nog nie duidelik of een of twee onbekende mans die egpaar Maandag omstreeks 16:30 oorval het nie. Niemand is nog aangekeer nie.
Mev. Schoeman, wat siekerig was, het op die bank in die sitkamer gelê. Sy is hier oorval en met die hamer geslaan.
Die aanvaller(s) het haar glo gesê haar man is reeds doodgemaak en hulle sal nie skroom om haar dood te maak nie.
Die egpaar se seun Chris (45) sê hy vermoed sy pa is oorval terwyl hy besig was om sy groentetuin nat te gooi.
Hierna is sy ma toegetakel.
’n Groot bloedkol op die bank en haar pantoffels wat nog net so voor die bank staan, is getuienis hiervan.
Na verneem word, is sy na die slaapkamer gedwing. ’n Bloedbevlekte lap en kledingstukke is hier gekry.
Bloedspatsels in die badkamer kan daarop dui dat sy geprobeer het om haar te was. Sy kon later daarin slaag om hulp te ontbied.
Niks is gebuit nie en die motief vir die aanval is nie bekend nie.
Die egpaar, wat 51 jaar getroud was, het in Januarie verlede jaar na dié donkerrooi huis in Skoolstraat 4 getrek.
“Hulle het juis hierheen getrek sodat hulle veiliger kan wees,” sê Schoeman jr.
Hy en sy broer Johan (41) woon nou op Rietpoort.
Die egpaar het nog ’n seun, Fanie (50), wat in Johannesburg woon.
Die kliëntediensbestuurder van die Hoogland-Medi-Clinic op Bethlehem, mev. Karien Collett, sê mev. Schoeman, wat haar linkeroog verloor het, moes Maandagaand ’n operasie ondergaan.
“Sy is in ’n ernstige, maar bestendige toestand in die intensiewesorgeenheid van die hospitaal.”
Schoeman se suster, mev. Lettie Bruwer, wat ook op die dorp woon, sê sy het net gesê sy weet nie hoe gaan sy sonder haar man klaarkom nie. Schoeman jr. sê dit is onverstaanbaar waarom dié grusame aanval gedoen is.
“Hulle was rustige, stil mense. Smiddae om 17:00 was hul deure al gesluit,” sê hy.
Afgesien van die moord in Desember verlede jaar op die 51-jarige boer, mnr. Wikus Stoffberg van die plaas Osplaat in die Kaallaagte-omgewing hier, is dit die eerste moord wat in 14 jaar in die middedorp gepleeg is.
Die vorige moord was die grusame voorval waarin die lyk van ’n tenger, vasgemaakte bejaarde vrou destyds met haar rug na onder in ’n vrieskas gedruk is.
’n Keelvol inwoner, wat nie haar naam genoem wil hê nie, sê die inwoners van die dorp en die woonbuurt Fateng leef in vrees en is “nou moeg vir al die misdaad hier”.
Die afgelope ses weke, sê sy, het twee gewapende rooftogte op die dorp plaasgevind.
Ook beweer sy die inwoners se noodkreet aan die polisie Maandagmiddag dat ’n “verdagte voertuig” deur die dorp beweeg het, het op dowe ore geval.
Die DA in die Vrystaat sê om ’n bejaarde so wreed te martel is só onvergeeflik dat die aanvaller(s) hul reg op lewe verbeur. Die leier van die party in die Vrystaat, mnr. Andries Botha, sê die enigste oplossing is ’n nuwe regering.
Die DA sal hom intussen daarvoor beywer dat ’n minister, wat nie erns met misdaad maak nie, vervang word, sê hy.
Ook die ACDP in die Vrystaat het in ’n verklaring met afgryse gereageer op die grusame moord.
“Dit is nie toevallig dat Schoeman op só ’n manier vermoor is kort nadat ’n regter gevra het ’n referendum moet oor die herinstelling van die doodstraf gehou word nie,” sê die Vrytstaatse mediawoordvoerder van dié party, mnr. Herman Toerien.
10-04-2006, 05:35 AM #423
'n Mes in die hart, 'n motorongeluk kort daarna en hy leef.
Dít is die verhaal van mnr. Hannu Bezuidenhout (29) wat gisteroggend in Linksfield Ridge, Johannesburg, deur een van sy werkers met 'n mes aangeval is.
Bezuidenhout, 'n boukontrakteur, is die seun van die oud-Springbok-rugbyspeler, Nick Bezuidenhout.
Sy nagmerrie het Vrydag begin toe hy geweier het om 'n werker sy volle lone te betaal nadat dié nie werk wat hy verkeerd gedoen het, wou regstel nie. Sy pa het gister vertel: "Gisteroggend (Maandag) het die werker vir Hannu gekonfronteer.
"Maar Hannu het weggestap en net toe hy sy kantoor se deur wou oopsluit, het die man hom van agter gegryp, hom gesteek en die mes uitgepluk en weggehardloop."
"Net toe hy hom wou vang, het hy gesien hoe die bloed by sy bors uitspuit. Hy het toe na sy bakkie gehardloop en in die rigting van die Linksfield Park-kliniek in Johannesburg, begin ry maar sowat 1 km verder het hy in 'n paal vasgery. Hy was toe so 3 km weg van die kliniek af," het Bezuidenhout sr. gister by sy huis in Garsfontein vertel.
Bezuidenhout het gesê 'n man in 'n insleepvoertuig het gesien hoe sy seun in die paal vasry en het gestop om te help. "Hy het 'n noodhulptas by hom gehad en het iets, wat soos 'n prop lyk, in Hannu se wond gedruk om die bloed te stop en toe die ambulans ontbied."
"Dokters het gesê as die mes 'n halwe sentimeter dieper gegaan het, sou dit een van sy hartkamers gepenetreer het en dan was hy weg."
Bezuidenhout het gesê sy seun het vertel dat 'n stem die heeltyd vir hom gesê het: "Jy kan nie nou doodgaan nie. Jy moet vasbyt."
Hannu se vrou, Ronel, is ses maande swanger en hulle het ook 'n 15 maande oue babaseun, Hanro.
Bezuidenhout het gesê hy is kwaad omdat die polisie nog niks gedoen het om sy seun se aanvaller aan te keer nie. "Die polisie was ook nog nie by Hannu vir 'n verklaring nie."
Hy het ook 'n beroep gedoen op die man wat sy seun gehelp het, om hulle te kontak sodat hulle hom persoonlik kan bedank. Bezuidenhout sr. het in die 1970's stut vir die Springbokke gespeel en ook vir die ou Noord-Transvaal uitgedraf.
10-04-2006, 05:58 AM #424
Bejaarde egpaar van Goodwood oorval
KAAPSTAD. – ’n Bejaarde egpaar van Goodwood is aangerand en hul motor gekaap nadat vier gewapende aanvallers hulle na bewering laataand oorval het.
Die vier het kort ná die aanval Maandagaand in ’n skietgeveg met die stadspolisie en lede van ’n gewapende reaksie-eenheid betrokke geraak, waarna twee van die aanvallers glo in ’n ander gekaapte motor gevlug het.
Mnr. Andrew Olwage (78) en sy vrou, Kowie (75), is oorval kort nadat hulle van ’n partytjie tuisgekom het.
Een van die aanvallers was in die egpaar se motorhuis en het ’n vuurwapen teen mnr. Olwage se kop gedruk.
“Hy wou my skiet. Die vuurwapen het egter twee keer geweier. Ek het die wapen gegryp en toe slaan ’n ander een my op die kop.”
Olwage is by die motorhuis uitgesleep waar hy verder “geskop en geklap” is.
“Ek het by tye my bewussyn verloor. Die oomblikke waarin ek my bewussyn herwin het, het ek om hulp geskree.”
’n Derde aanvaller het mev. Olwage buite die motorhuis oorval waar sy vir haar man gewag het.
“My hele gesig was vol bloed. By tye het ek gevoel ek raak net weg. Ek het ook gesien my ondertande lê teen ’n muurtjie langs my.”
Sy het gister vanuit haar hospitaalbed in die N1 Stad-hospitaal gesê die aanvallers het haar gewaarsku dat hulle haar dood sou maak as sy sou gil.
Die egpaar se bure, mnr. Jan Visagie en sy vrou, Ronel, het die egpaar se benoude gille gehoor en ondersoek ingestel. Mnr. Visagie is ook met ’n vuurwapen gedreig.
Die aanvallers het later in die egpaar se blou Citi Golf gevlug.
Mnr. Olwage het ’n polisiemotor wat toevallig by die huis verby gery het voorgekeer.
Mev. Visagie was gister nog erg geskok. “Ek het vir Kowie ’n kombers gebring. Daar was baie bloed. Ek is nog steeds ontstoke. Ek kan nie verstaan waarom die aanvallers twee weerlose mense wou doodmaak nie.”
Volgens supt. Billy Jones, ’n polisiewoordvoerder, is die motor later deur lede van die stadspolisie en lede van die gewapende reaksie-eenheid in Voortrekkerweg in Maitland van die pad gedwing.
“Verskeie skote is op die toneel geskiet, maar niemand is beseer nie. Die verdagtes het toe te voet deur die Maitland-begraafplaas gevlug.”
Jones het gesê ’n polisiehelikopter is na die toneel ontbied om na die verdagtes te soek. Daar word vermoed twee van die verdagtes het later ’n tweede voertuig, ’n VW Golf, van ’n 69-jarige vrou in Rooikransweg in die Pinelands-omgewing gekaap.
“Sy is ook van haar selfoon beroof. Die verdagtes is steeds op vrye voete.”
Volgens Jones word twee sake van gewapende roof en motorkaping ondersoek.
Die Olwages word steeds in die N1 Stad-hospitaal behandel vir hul beserings.
10-04-2006, 10:33 AM #425
Olivier's stepfather went to investigate and found the young man's body. Ramaloko said nothing was stolen from the house or garage by the attackers.
10-04-2006, 11:42 AM #426
Borgtogaansoek van ses uitgestel
EXCELSIOR. – Die borgtogaansoek van die ses mans wat in verband met die wrede plaasmoord op mnr. Nico Bezuidenhout in hegtenis geneem is, sal in Oktober voortgesit word.
Die aansoek is gister hier in die landdroshof tot 31 Oktober uitgestel. Landdros K. Komul het die ses mans, almal van Winburg, se borgtogaansoek aangehoor.
Mnre. Moses Moshe (26), Tsietsi Masobe (32), Abel Mohlaphodi (20), Esaia Mothupi (21), Andries Mahlamola (29) en Teboho Ramatlapeng (20) staan tereg op aanklagte van moord, poging tot moord en roof met verswarende omstandighede.
Dié aanklagte spruit uit die moord op Bezuidenhout.
Bezuidenhout is op 7 Mei koelbloedig in sy plaaswinkeltjie op Damplaas, 20 km buite die dorp, doodgeskiet.
Sy vrou, Willien (57), is in die skietaanval gewond.
Die beskuldigdes is kort ná die aanval in hegtenis geneem.
10-04-2006, 11:47 AM #427
Vooraanstaande boer doodgeskiet Aug 2006
10-05-2006, 06:18 AM #428
Groot beloning ná aanval op egpaar
Mnr. Fanie Schoeman jr., besturende direkteur van Computicket, bied ’n beloning van R25 000 aan vir inligting wat die polisie kan help om die aanvallers wat sy pa vermoor en sy ma wreed aangerand het, op te spoor.
Mnr. Fanie Schoeman sr. (74), ’n afgetrede boer, is Maandag op sy knieë gedwing en sy hande voor hom vasgemaak, voordat hy met drade en toue aan in paal in sy motorhuis op sy plaas Rietpoort, naby Paul Roux, verwurg is.
Sy vrou, Christie (74), is só erg met ’n hamer aangeval dat sy haar oog verloor het en haar wangbeenis gebreek.
Volgens me. Schoeman se oudste seun, Schoeman jr. (50) van Johannesburg, “herstel sy goed en sak die swelling”.
Sy sal na verwagting die naweek uit die Hoogland-Medi-Clinic in Bethlehem ontslaan word.
Konst. Christopher Mophiring, polisiewoordvoerder, sê dit is nog nie duidelik of een of twee mans die egpaar Maandag omstreeks 16:30 oorval het nie.
Me. Schoeman, wat siekerig was, het op die bank in die sitkamer gelê en is daar oorval.
Die aanvaller(s) het glo gesê haar man is reeds doodgemaak en hulle sal nie skroom om haar ook dood te maak nie.
Een van die egpaar se ander seuns, Chris (45), sê hy vermoed sy pa is oorval terwyl hy besig was om sy groentetuin nat te lei.
Na verneem word, is sy ma na die slaapkamer gedwing. ’n Bloedbevlekte lap en kledingstukke is daar gekry. Bloedspatsels in die badkamer kan daarop dui dat sy probeer het om haar te was.
Sy kon later daarin slaag om hulp te ontbied.
Die egpaar, wat 51 jaar getroud was, het in Januarie verlede jaar na dié huis in Skoolstraat 4 getrek.
“Hulle het juis hierheen getrek sodat hulle veiliger kan wees,” sê Chris Schoeman. Hy en sy broer Johan (41) woon nou in Rietpoort.
Die kliëntediensbestuurder van die Hoogland-Medi-Clinic, me. Karien Collett, sê me. Schoeman moes Maandagaand ’n operasie ondergaan
“Sy is in ’n ernstige, maar bestendige toestand in die intensiewe-sorgeenheid van die hospitaal.”
Die eerste moord in 14 jaar in dié dorp het die gemeenskap op sy knieë.
Die polisie werk aan die moontlikheid om ook ’n beloning aan te bied vir inligting, het Fanie Schoeman jr. gesê.
Sy pa se lyk is na Bloemfontein geneem vir patologiese toetse. Die begrafnis sal na verwagting volgende week plaasvind.
10-07-2006, 06:23 AM #429
‘My kind. . .Ek gaan hom nooit weer sien’
Pietersburg. – “Ons is kwaad, Here. Hoe lank moet dit nog só aangaan in ons land? Hoeveel keer moet families nog deur soveel trauma gaan?”
Dít was gister die woorde van ds. Philip Nolte van die Hervormde kerk in dié stad tydens die begrafnis van mnr. Hennie Botha (22). Botha was een van vier veiligheidswagte wat verlede Vrydag ’n wrede dood gesterf het toe rowers hulle in Limpopo aangeval en hul geldwa aan die brand gesteek het. Botha en mnre. Dirk Kleynhans (28) en Marcus Malete (25) was in die brandende geldwa vasgekeer.
Mnr. Deon Stein (20) is deur ’n boer uit die voertuig gered, maar later dood.
Botha en Kleynhans is albei gister begrawe. Botha se ma, Elize, het hartverskeurend gehuil toe sy haar seun se kis met ’n bos rooi rose voor in die stampvol kerk gesien het.
Nolte het in sy preek gesê mense in Suid-Afrika is “moeg, uitgeput en verslae oor die geweld in ons land”.
Botha het drie maande gelede by SBV in Polokwane begin werk. Sy ma het kort ná sy dood vir Nolte gesê: “Ek het dan vir die Here gevra Hy moet my kind beskerm. Hoekom het Hy nie?”
Nolte het gesê: “Nou vra ons hoekom gebeur sulke sinnelose, wrede moorde? Hoe kan koelbloedige moord God se wil wees?”
Die gebroke familielede van die ander wagte wat in die transitorooftog dood is, het die begrafnisse van mekaar se geliefdes bygewoon.
Botha se ma het in die kerk gesê haar seun was ’n idol vir ander mense. “Nou sal ek nooit weer in die middag hoor: ‘Ma ek is veilig terug by die huis nie’,” het sy gesnik.
By Botha se graf het sy ma sy kis gevryf en hardop gehuil, “Here help my! My kind. . . Ek gaan hom nooit weer sien nie, nie op hierdie aarde nie.”
Sy oupa, mnr. Roelf Venter, het nadat hy blomme in die graf gegooi het gesê: “As die skelms nie hul sin kry nie, maak hulle (mense) dood.”
Skaars ’n uur nadat Botha begrawe is, het sowat 800 mense die begrafnis van Kleynhans in die Volle Evangelie-kerk in Ladanna bygewoon.
Dit is dieselfde kerk waar hy en sy vrou, Colette, ses maande gelede getroud is.
10-07-2006, 10:11 AM #430